Marile probleme ale școlilor de șoferi din România. Măsurile ignorate de Guvern. Titi Aur: „Autostrăzile nu vor rezolva problema morților de pe șosele"
Principala cauză a numărului ridicat de morți pe șoselele României este lipsa educației, avertizează Titi Aur, pilot profesionist, instructor auto, expert în conducere defensivă. Acesta a explicat pentru Ziare.com că la nivelul statului român nu există interesul pentru ameliorarea acestui fenomen. Potrivit lui Titi Aur, este mare nevoie de un cadru legislativ care să fie implementat în unitățile de învățământ, precum și în școlile de șoferi.